TRGOVAČKA I KOMERCIJALNA ŠKOLA
 „DAVOR MILAS“ 
Osijek, Ivana Gundulića 38
OIB: 89468411110
KLASA: 007-04/26-01/08
URBROJ: 2158-49-01-26-6
Osijek, 10. srpnja 2026.
Na temelju članka 118. stavka 2. Zakona o odgoju i obrazovanju u osnovnoj i srednjoj školi („Narodne novine” broj: 87/08., 86/09., 92/10., 105/10., 90/11., 16/12., 86/12., 94/13.,  152/14., 7/17., 68/18., 98/19., 64/20., 151/22. i 156/23.) i članka 56. Statuta Trgovačke i komercijalne škole „Davor Milas“ Osijek, a u vezi s člankom 9. stavkom 2. točkom 21. i 23. Zakona o upravnim pristojbama („Narodne novine“, broj 115/16., 114/22. i 114/23.), Školski odbor Trgovačke i komercijalne škole „Davor Milas“ Osijek na sjednici održanoj 10. srpnja 2026. godine donosi
ODLUKU
o naplati naknade za izdavanje duplikata i prijepisa javnih isprava
Članak 1.
Ovom Odlukom utvrđuje se visina naknade za izdavanje duplikata i prijepisa javnih isprava, te potvrda i uvjerenja koje izdaje Trgovačka i komercijalna škola „Davor Milas“ Osijek.
Članak 2.
Naknada utvrđena ovom Odlukom odnosi se na izdavanje duplikata i prijepisa javnih isprava, te potvrda i uvjerenja na zahtjev bivših učenika nakon završetka školovanja ili druge ovlaštene osobe.
Bivši učenik može dati punomoć drugoj osobi za radnje vezane uz izdavanje duplikata i prijepisa javnih isprava, te potvrda i uvjerenja.
Obrasci zahtjeva i punomoći dostupni su u tajništvu škole i na mrežnim stranicama škole.
Članak 3.
Javnim ispravama u smislu ove Odluke smatraju se:
· razredne svjedodžbe,
· svjedodžbe o završnom radu,
· potvrde,
· uvjerenja,
· prijepisi ocjena,
· druge javne isprave koje Škola izdaje na zahtjev stranke.



Članak 4.
Naknada se ne naplaćuje u sljedećim slučajevima sukladno članku 9. stavku 2. točkama 21. i 23. Zakona o upravnim pristojbama:
a) pismena i radnje u svezi s redovitim školovanjem učenika i
b) izdavanje svjedodžbi kao dokaza o stručnoj spremi i obrazovanju za nezaposlene osobe koje se javljaju na natječaje za zapošljavanje.
Osoba koja ostvaruje pravo na oslobođenje od plaćanja naknade iz stavka 1. ovoga članka dužna je uz zahtjev priložiti dokaz o statusu nezaposlene osobe, odnosno dokaz da se izdavanje traži radi prijave na natječaj.
Članak 5.
Podnositelj zahtjeva za izdavanje duplikata školske svjedodžbe dužan je prije izdavanja duplikata svjedodžbe objaviti oglas o gubitku ili uništenju školske svjedodžbe u „Narodnim novinama“ te uz zahtjev priložiti dokaz o objavi tog oglasa.
Članak 6.
Naknada za izdavanje duplikata ili prijepisa javnih isprava, te potvrde ili uvjerenja iz članka 3. ove Odluke iznosi 15,00 eura po javnoj ispravi.
Naknada obuhvaća troškove izrade duplikata ili prijepisa javne isprave, te potvrde ili uvjerenja službenog obrasca, administrativne obrade zahtjeva i pretraživanja dokumentacije.
Članak 7.
Naknada se uplaćuje prije izdavanja na IBAN Škole koji se vodi kod Hrvatske poštanske banke: HR0423900011500273482, pri čemu je potrebno za primatelja navesti Trgovačku i komercijalnu školu “Davor Milas“, model HR00, poziv na broj primatelja OIB: (navesti OIB podnositelja zahtjeva), opis plaćanja: naknada za izdavanje javne isprave – ime i prezime, te iznos 15,00 eura.  
Uplaćena naknada ne vraća se nakon započetog postupka izdavanja.
Duplikat ili prijepis javne isprave, te potvrde ili uvjerenja izdaje se nakon evidentirane uplate naknade.
Članak 8. 
Za pitanja koja nisu uređena ovom Odlukom primjenjuju se odredbe Zakona o odgoju i obrazovanju u osnovnoj i srednjoj školi, Zakona o upravnim pristojbama te drugih važećih propisa.
Članak 9.
Ova Odluka stupa na snagu danom donošenja.

